ಭಾರತದ ಸನಿಹಕ್ಕೆ ಸಂಶೋಧನಾ ಹಡಗು ಕಳಿಸಿದ್ದ ಕುತಂತ್ರಿ ಚೀನಾ..! masthmagaa.com: ಭಾರತಚೀನಾ ನಡುವೆ ಗಡಿಯಲ್ಲಿ ಸಂಘರ್ಷದ ವಾತಾವರಣ ನಿರ್ಮಾಣವಾಗಿರುವ ಬೆನ್ನಲ್ಲೇ ಕಳೆದ ತಿಂಗಳು ಚೀನಾದ ಯುವಾನ್ ವಾನ್ ಎಂಬ ಸಂಶೋಧನಾ ಹಡಗು ಹಿಂದೂ ಮಹಾಸಾಗರ ಪ್ರದೇಶಕ್ಕೆ ಬಂದಿತ್ತು ಅನ್ನೋ ಮಾಹಿತಿ ಸಿಕ್ಕಿದೆ. ಹಿಂದೂ ಮಹಾಸಾಗರದ ಮಲಾಕ್ಕಾ ಜಲಸಂಧಿಯಲ್ಲಿ ಹಲವು ದಿನಗಳ ಕಾಲ ಈ ಹಡಗು ನಿಂತಿತ್ತು. ಚೀನಾದ ಈ ಸಂಶೋಧನಾ ಹಡಗಿನ ಮೇಲೆ ಭಾರತೀಯ ನೌಕಾಪಡೆಯ ಯುದ್ಧನೌಕೆಗಳು ನಿರಂತರವಾಗಿ ನಿಗಾ ಇಟ್ಟಿದ್ದವು. ಕೆಲವು ದಿನಗಳ ಹಿಂದಷ್ಟೇ ಈ ಹಡಗು ವಾಪಸ್ ಹೋಯಿತು ಅಂತ ಭಾರತೀಯ ನೌಕಾಪಡೆತ ಮೂಲಗಳು ತಿಳಿಸಿವೆ. ದಕ್ಷಿಣ ಚೀನಾ ಸಮುದ್ರದ ಮೇಲೆ ಸಂಪೂರ್ಣ ಹಿಡಿತ ಸಾಧಿಸಲು ಯತ್ನಿಸುತ್ತಿರುವ ಡ್ರ್ಯಾಗನ್ ರಾಷ್ಟ್ರ ಚೀನಾ ಇದೀಗ ಹಿಂದೂ ಮಹಾಸಾಗರ ಮೇಲೂ ಕಣ್ಣಿಟ್ಟಂತೆ ಕಾಣುತ್ತಿದೆ. ಅದ್ರಲ್ಲೂ ಭಾರತಚೀನಾ ನಡುವೆ ಯಾವ ಸದರ್ಭದಲ್ಲಿ ಏನು ಬೇಕಾದ್ರೂ ಆಗಬಹುದು ಅನ್ನೋ ಪರಿಸ್ಥಿತಿ ಇರುವಾಗಲೇ ಚೀನಾ ತನ್ನ ಸಂಶೋಧನಾ ಹಡಗನ್ನು ಹಿಂದೂ ಮಹಾಸಾಗರಕ್ಕೆ ಕಳಿಸಿದ್ದು ಸಾಕಷ್ಟು ಕುತೂಹಲ ಕೆರಳಿಸಿದೆ. ಮಲಾಕ್ಕಾ ಜಲಸಂಧಿಯು ಅಂಡಮಾನ್ ನಿಕೋಬಾರ್ ದ್ವೀಪದ ದಕ್ಷಿಣ ಭಾಗದಲ್ಲಿದೆ. masthmagaa.com